पाएं अपने शहर की ताज़ा ख़बरें और फ्री ई-पेपरडाउनलोड करें
भेस्तान में ट्रक ने बाइक सवार को चपेट में ले लिया। हादसे में बाइक सवार युवक की मौके पर ही मौत हो गई, जबकि बाइक 50 फीट तक घिसटती चली गई। जानकारी के अनुसार भेस्तान में 18 वर्षीय रफीक रहीम गुलजार बाइक पर जा रहा था, तभी घर के पास ही ट्रक ने जोर से टक्कर मार दी। गंभीर रूप से घायल रफीक की मौके पर ही मौत हो गई।
हादसे के बाद आसपास के लोगों की भीड़ जमा हो गई। पुलिस ने शिकायत दर्ज कर सीसीटीवी फुटेज के आधार पर ट्रक ड्राइवर को गिरफ्तार करने की कवायद तेज कर दी है। सीसीटीवी में मृतक युवक फुल स्पीड में बाइक चलाते हुए दिखाई दे रहा है।
ट्रक ड्राइवर ने यू टर्न लेते समय ध्यान नहीं दिया। हादसे के बाद बाइक 50 फीट दूर तक घिसटती चली गई। ट्रक से टक्कर लगते ही युवक डिवाइडर से टकराकर सड़क पर गिर गया। पुलिस आगे की छानबीन कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn